ยอดติดเชื้อ “โควิด-19” เพิ่ม 34 ราย เสียชีวิต 1 เป็นคนขับรถเมล์สาย 140 ป่วยสะสม 2,613 คน
"ศบค." แถลงยอดติดเชื้อ "โควิด-19" ประจำวันที่ 14 เม.ย.63 พบผู้ติดเชื้อเพิ่ม 34 ราย เสียชีวิต 1 เป็นคนขับรถเมล์สาย 140 ป่วยสะสม 2,613 คน
"ศบค." แถลงยอดติดเชื้อ "โควิด-19" ประจำวันที่ 14 เม.ย.63 พบผู้ติดเชื้อเพิ่ม 34 ราย เสียชีวิต 1 เป็นคนขับรถเมล์สาย 140 ป่วยสะสม 2,613 คน
14 เม.ย. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์ประจำวันที่ 14 เม.ย.63 ว่า พบผู้ติดเชื้อรายใหม่เพิ่ม 34 ราย รวมผู้ป่วยสะสม 2,613 ราย รักษาหายเพิ่ม 177 ราย รวมรักษาหายกลับบ้านแล้ว 1,405 ราย เสียชีวิต 1 ราย
สำหรับผู้เสียชีวิต 1 ราย เป็นพนักงานขับรถขสมก.สาย 140 เพศหญิง อายุ 52 ปี มีโรคประจำตัว ความดันโลหิตสูง หัวใจโต จากประวัติพบว่ามีการสังสรรค์ดื่มสุรา และสมาชิกในวงสังสรรค์ติดเชื้อจากการสังสรรค์ ทั้งหมด 10 ราย
ส่วนสถิติการเชื้อโควิด-19 พบว่ากรุงเทพฯ และนนทบุรี ยังมีการติดเชื้อเป็นกลุ่มก้อนใหญ่ เพศชายมากกว่าเพศหญิง ผู้ติดเชื้อสูงสุดคือกลุ่มอายุ 30-39 ปี ผู้ติดเชื้ออายุน้อยสุด 1 เดือน สูงสุด 97 ปี